**Asociaţia Bibliotecarilor**

**din Republica Moldova**

**Scrisoare de intenție**

Subsemnata, Ludmila Hometkovski, director-adjunct, Camera Naţională a Cărţii din Republica Moldova, intervin cu prezenta scrisoare de intenție ca răspuns la invitaţia ABRM Nr.5 din 15.11.2023 la Conferinţa Anuală a Asociaţiei, precum şi realegerea organelor sale de conducere şi control.

După o activitate vastă în domeniul învăţământului superior (1998-2018), din septembrie 2018 lucrez în sistemul biblioteconomic naţional şi consider că abilităţile mele şi experienţa acumulată sunt suficiente pentru a deveni membru al Consiliului de Administraţie/Comisiei de Cenzori.

Sunt responsabilă, rapidă în executarea sarcinilor, lucrez eficient independent şi în echipă, am abilităţi bune de manager. Am o capacitate înaltă de a comunica în formă scrisă şi orală, precum şi de a expune idei în mod clar şi concis. Mă descurc cu uşurinţă în diverse situaţii profesionale.

Mă voi implica totalmente în activităţile ABRM şi îmi voi îndeplini atribuţiile cu mare responsabilitate, manifestând mereu spirit creativ şi iniţiativă în vederea eficientizării activităţii Asociaţiei Bibliotecarilor din Republica Moldova.

Anexa: Curriculum Vitae.

*Cu stimă,*

Ludmila Hometkovski.

20 noiembrie 2023